[ca] El poble de Ribes de Freser, situat al Pirineu Català, es troba dominat per la dualitat que genera la posició, en els dos extrems del poble, de les dues estacions de funicular cremallera que porten a la Vall de Núria, principal atractiu de la zona. El projecte se situa al bell mig del nucli antic, pròxim a una de les estacions, obrint-se camí en un antic complex de naus que conformen la fàbrica paperera del Freser, obra de Josep Danés. La disposició d'aquesta preexistència suggereix una diagonal que el projecte exalta com una força que esventra tot allò que es troba, generant una seqüència de buits que formen part del sistema d'espais públics del poble i també volums que colonitzen la preexistència fabril de diferents maneres i l'insuflen d'activitat, interès i, sobretot, identitat. Aquesta força generadora de projecte és un vector que reforça la diagonal i l'estén travessant el riu fins a arribar a l'estació de la Vall de Núria, d'aquesta manera proporcionant una nova experiència i perspectiva del poble, inexistent fins ara. Els darreres ara són davants, els buits són plens i els plens es buiden; de manera juganera el projecte tergiversa i reinterpreta la preexistència per desconcertar i reinventar-la, alliberant-la de l'obsolescència i, per tant, reactivant-la. La nova paperera esdevé un espai d'activitat productiva i d'oci, amb sales de treball i d'assaig, a més d'una sala d'actes que, tot preservant les tradicions del poble, dona lloc a noves iniciatives, tant per als veïns com per als visitants temporals. Tots aquests espais s'organitzen al voltant de places públiques —cobertes, semicobertes i obertes—, creant punts de trobada on la vida comunitària es desplega de manera col·lectiva.

[en] The town of Ribes de Freser, located in the Catalan Pyrenees, is defined by the duality created by the location of the two funicular rack railway stations at either end of the town, which lead to the Vall de Núria, the area's main attraction. The project is situated in the heart of the old town, near one of the stations, making its way through an old complex of buildings that form the Freser paper factory, designed by Josep Danés. The layout of this pre-existing structure suggests a diagonal, which the project highlights as a force cutting through everything in its path, creating a sequence of voids that become part of the town's public space system, as well as volumes that colonize the old industrial fabric in different ways, filling it with activity, interest, and, above all, identity. This generative force is a vector that reinforces the diagonal, extending it across the river to reach the Vall de Núria station, thus providing a new experience and perspective of the town that had not existed before. The rear is now the front, the voids are filled, and the filled spaces are emptied; in a playful manner, the project distorts and reinterprets the pre-existing structures, unsettling and reinventing them, freeing them from obsolescence and, in doing so, reactivating them. The new paper factory becomes a space for productive and leisure activities, with work and rehearsal rooms, as well as an auditorium that, while preserving the town's traditions, also gives rise to new initiatives for both residents and temporary visitors. All these spaces are arranged around public plazas — covered, semi-covered, and open — creating gathering points where community life unfolds collectively.